Kamu bisa jelasin ke aku soal Sam Concepcion dalam bahasa melayu?

Samuel Lawrence Lopez Concepcion (dilahirkan pada 17 Disember 1984 di Manila, Filipina) ialah seorang penyanyi, penari, pelakon, VJ dan pengacara Filipina. Concepcion muncul sebagai juara Little Big Star musim pertama terbitan Big Division pada 1 April 2006. Concepcion kini mempunyai kontrak dengan STAGES dan Star Magic ABS-CBN. Concepcion mula memegang sejumlah 12 watak teater dan menyertai pelbagai pementasan teater pada usia yang sangat muda, termasuklah watak Edmund Pevensie dalam adaptasi pementasan tempatan The Lion, The Witch, and The Wardrobe dan Mr. Noah’s Big Boat. Dia memegang watak Peter Pan dari 2002 hingga 2012. Selain watak dalam teater, dia berlakon dalam filem-filem termasuklah Way Back Home dan Shake, Rattle & Roll 13. Dia melakonkan watak utama pertamanya pada 2012 dalam filem muzikal pertama Filipina yang berjudul I Do Bidoo Bidoo: Heto nAPO Sila!. Dia memegang watak pertamanya di TV dalam Mga Anghel na Walang Langit terbitan ABS-CBN, dan menempa kejayaan besar sebagai Boy Bawang dalam siri fantasi Super Inggo.

Pada 2007, Concepcion melancarkan album judul sendirinya di bawah Universal Records, yang disahkan sebagai Emas oleh Persekutuan Industri Rakaman Filipina. Dia juga melancarkan dua buah album lain Pop Class (2010), dan Forever Young (2011). Album yang terkemudian itu adalah hit terbesarnya, menduduki tangga pertama dalam carta-carta muzik selama tujuh minggu berturut-turut. Pada 2008, Concepcion dipilih Dreamworks untuk menyanyikan lagu tema bagi movie animasi Kung Fu Panda, yang berjudul, "Kung Fu Fighting" yang dimasukkan ke dalam album bunyi latar Asia. Dengan projek ini, Concepcion adalah artis pertama Filipina yang bekerjasama dengan Dreamworks.

Concepcion menjadi duta bagi banyak agensi dan pertubuhan. Dia dilantik oleh Jabatan Pendidikan sebagai 'Suri Teladan dan Jurucakap Remaja' dan duta kempen 'Get Caught Reading' Lembaga Pembangunan Buku Kebangsaan (NBDB) pada 2007. Pada 2008, Concepcion dilantik oleh Business Software Alliance sebagai Jurucakap Rasmi Filipina bagi 'B4USurf', 'Duta Remaja bagi Pendidikan dan Kesenian' di Daerah ketiga Manila dan 'Duta Kanak-kanak' World Vision.

Concepcion juga diberi peranan pewakilan oleh Jabatan Pelancongan untuk Korea World Travel Fair (2006). Dia juga dipilih oleh kerajaan Filipina untuk menyanyi di hadapan Presiden Filipina, Gloria Macapagal-Arroyo dan pemimpin-pemimpin ekonomi dunia tertinggi semasa pembukaan 'Business Advisory Council Gala' APEC. Dia dianugerahkan Persekutuan Remaja Bangsa-bangsa Bersatu Filipina dengan anugerah berprestij 'Pemimpin Remaja Terkemuka' UNAP yang diberikan di Istana Malacañang pada 2009.